प्रदेश सरकार ने हिसार के विकास को साइलेंट मोड पर रखा : दुष्यंत
हिसारसे इनेलो के सांसद दुष्यंत चौटाला ने दिशा समिति की बैठक समाप्त होने के बाद कहा कि प्रदेश सरकार ने हिसार के विकास को साइलेंट मोड पर रखा है। ऐसा लगता है जैसे आदेश दिया हो कि हिसार को कुछ दिया जाए। दुष्यंत लघुसचिवालय में दिशा समिति की बैठक के बाद पत्रकारों से बातचीत कर रहे थे।
उन्होंने कहा कि जाट आरक्षण के मामले में सरकार बात करने के लिए बुला लेती है, लेकिन सीएम कोई हल नहीं निकालते। आरक्षण में अगर प्रदेश के हालात बिगड़ते हैं तो इसके जिम्मेदार सीएम होंगे। आंदोलन में इंटरनेट, रोड बंद करने से लोग परेशान हो रहे हैं। हिसार हांसी में क्राइम सीसीटीवी से रोका जा सकता है, इसके परिणाम पिछले दिनों हुई आपराधिक घटनाओं के खुलासे में सामने आया। ऐसे में सीसीटीवी लगने पर पुलिस मॉनीटरिंग कर सकती है। गश्त से अधिक पुलिस निगरानी जरूरी।
रिटायर्डचिकित्सकों को क्यों नहीं ले रहा स्वास्थ्य विभाग
आदमपुरसिविल अस्पताल में चिकित्सकों की कमी को लेकर सीएमओ ने कहा कि चिकित्सक ही नहीं हैं, कैसे व्यवस्था सुचारू करें। इस पर डाॅ. सुभाष चंद्रा ने कहा कि कुछ रिटायर्ड चिकित्सकों के नाम भी दिए थे कि वह कार्य करना चाहते हैं लेकिन गौर नहीं किया गया, इस पर सीएमओ ने जवाब दिया कि उनके पास तैनाती की पॉवर नहीं है।
गलतजवाब में उलझा डाबड़ा पुल का जाम
तोशामरोड से पीएलए तक नाले पर रोड बनाए जाने की बात कही गई थी, जिससे कि डाबड़ा चौक पर लगने वाले जाम से लोगों को निजात मिलती। मगर इस मामले में अधिकारियाें ने जवाब गलत दर्ज कर रखा था। इसमें कहा गया कि सीएम ने इस रोड को फोन पर फिजिबल नहीं बताया है। अधिकारियों का जवाब गलत लगा तो उन्होंने संबंधित अधिकारी से दोबारा पता करने के निर्देश दिए।
फसलबीमा योजना में किसान नहीं ले रहे रुचि
प्रधानमंत्रीकिसान फसल बीमा योजना को लेकर एलडीएम ने बताया कि खरीफ की फसल में जितने किसानों ने बीमा कराया था रबी में कम देखने को मिल रहा है। उन्होंने बताया कि समय पर बीमा क्लेम आने पर लोग इस योजना पर भरोसा नहीं कर रहे। सांसद ने कहा कि बैंक की भी कई शिकायतें हैं। लोगों ने बीमा के चक्कर में दूसरी फसलें लगानी शुरू कर दी है, कई लोग तो कोर्ट में पहुंचे हैं। इसे ठीक से देखिए।
awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva